is en en nb is nb hu is fr fr nb is is uz is ceb is en is hbs_lat is war en hbs_lat is is de is hbs_lat pt de it fi is de is is is en es uz is is war is is is it is is is is is is en is is is uz is en is tl is en en es is is is is is is is is is is is is is is is is is is is is is is is is is is is is is is is is is is en is is is is ceb is en is hbs_lat en is war hbs_lat is is is hbs_lat pt de it de is fi de is is is en es uz is is war is is is it is is is is is is en is is is uz is en is tl is is is
Fríhöfnin veitir styrki úr pokasjóði < fréttir
ISK USD EUR GBP DKK NOK SEK CAD CHF JPY
23.06.2015 | Fríhöfnin veitir styrki úr pokasjóði
Í dag voru 13 styrkir veittir úr Umhverfissjóði Fríhafnarinnar við hátíðlega athöfn í Flugstöð Leifs Eiríkssonar. Þorgerður Þráinsdóttir, framkvæmdastjóri og Helga Jónsdóttir stjórnarformaður Fríhafnarinnar afhentu styrkina.
Þetta er í þriðja skipti sem styrkir eru veittir úr Umhverfissjóðnum. Sjóðurinn var stofnaður í maí árið 2012 með það að markmiði að styrkja verkefni á sviði umhverfisverndar, með áherslu á nærumhverfi Fríhafnarinnar. Í ár var 13 aðilum veittur styrkur úr sjóðnum til fjölbreyttra verkefna á ólíkum sviðum. Heildarfjárhæð styrkjanna var tvær milljónir þrjúhundruð og fimmtíu þúsund krónur.
Blái herinn hlaut styrk til áframhaldandi vinnu við hreinsunarverkefni á Reykjanesi. Blái herinn heldur auk þess fyrirlestra og hvetur fyrirtæki og sveitastjórnir til að tileinka sér bætta umhverfisvitund.
Barna- og unglingaráð knattspyrnudeildar Keflavíkur hlaut styrk til að fegra umhverfið í kringum keppnis- og æfingasvæðis barna og unglinga. Svæðið er við Reykjaneshöllina og munu iðkendur og fjölskyldur þeirra gróðursetja plöntur og snyrta umhverfið.
Skógræktarfélag Grindavíkur hlaut styrk til efniskaupa sem nota á í að leggja stíga og auka aðgengi ferða- og göngufólks í Selskógi og við Þorbjörn. Verkið sjálft munu félagsmenn vinna í sjálfboðastarfi.
Knattspyrnudeild UMFN hlaut styrk til gróðursetningar trjáa við keppnis- og æfingasvæði deildarinnar í Njarðvík. Markmið þessa verkefnis er að bæta og fegra aðstöðu svæðisins.
Áhugahópurinn Heiðafélagið hlaut styrk til gróðursetningar trjáa í nágrenni flugstöðvarinnar á Miðnesheiðinni. Heiðafélagið mun gróðursetja og útvega verkfæri og áburð.
Íbúar við Baugholt og Krossholt hlutu styrk til að byrja að breyta útisvæði þar í grennd í fjölskyldu- og frístundasvæði sem nýtist bæjarbúum á öllum aldri.
Háaleitisskóli í Reykjanesbæ hefur hafið undirbúning að mótun umhverfisstefnu skólans. Skólinn hlaut styrk til að efla starfsfólk sitt í umhverfismálum meðal annars með það að markmiði að nýta nærumhverfið fyrir útikennslu og ræktun.
Leikskólinn Akur hlaut styrk til að koma upp trjálundi á skólalóðinni. Trén munu mynda skjólvegg fyrir börn að leik, hjálpa ræktun gróðurs og veita kjörið tækifæri til að kenna börnum rétta umgengni í náttúrunni.
Lionsklúbbur Njarðvíkur hlaut styrk til áframhaldandi gróðursetningar trjáa í Parísarlundi við Grænásbrekku. Verkefnið er unnið í sjálfboðavinnu og hefur gengið vel síðastliðin ár.
Skógfell, skógræktar- og landgræðslufélag Vatnsleysustrandarhrepps, hlaut styrk til að bæta aðstöðu við Háabjalla sem og aðgengi frá undirgöngunum á Vogastapa að svæðinu.
Golfklúbbur Suðurnesja hlaut styrk til áframhaldandi vinnu við uppgræðslu við Leiru, hreinsun á fjörunni og gróðursetningu trjáa á nærsvæði klúbbsins.
Vogahestar hlutu styrk til fegrunar á umhverfi hesthúsahverfisins við Fákadal.
Stóru- Vogaskóli hlaut styrk til að fegra og snyrta umhverfi skólans, hlúa að gróðri á lóðinni og útbúa matjurtagarð sem nemendur munu læra að hirða og nýta. Í skólanum er umhverfisnefnd sem er meðal annars skipuð  12 nemendum úr 5. – 10. bekk.
Fríhöfnin óskar styrkþegum til hamingju og þakkar þeim fyrir þann dugnað og elju sem þeir inna af hendi, oft á tíðum í sjálfboðavinnu.
09.06.2016 | Fríhöfnin veitir styrki úr umhverfissjóði í fjórða sinn.
09.12.2015 | Árni Hinrik Hjartarson ráðinn rekstrar- og þróunarstjóri Fríhafnarinnar ehf.
23.06.2015 | Fríhöfnin veitir styrki úr pokasjóði
29.04.2015 | Umhverfissjóður Fríhafnarinnar
27.11.2014 | Fríhöfnin er sigurvegari Evrópu annað árið í röð
21.10.2014 | Tvær vörur frá Rainbow Loom innkallaðar
07.10.2014 | Þorgerður ráðin framkvæmdastjóri Fríhafnarinnar
19.09.2014 | Mikael Freyr Hilmarsson vann Skittles hjólið
21.08.2014 | Joseph og ZOE Karssen eru loksins fáanleg í Dutyfree Fashion
24.05.2014 | Ný stjórn Fríhafnarinnar
» Sjá allar fréttir
FRÉTTIR FRÁ ÖÐRUM MIÐLUM
10.06.2016 Free of duty in the land of ice and fire
09.06.2016 Fríhöfnin veitir styrki úr umhverfissjóði í fjórða sinn
16.10.2015 Leyst­ur út með gjöf­um í Leifs­stöð
» Sjá allar fréttir
SKRÁÐU ÞIG Á PÓSTLISTANN
FRÍHÖFNIN EHF 235 Keflavíkurflugvöllur Um Fríhöfnina | Störf í boði
Sími: 425 0410 Fax: 425 0418 | dutyfree@dutyfree.is | Opnunartími: ALLTAF þegar það eru farþegaflug